b'\n_START_ARTICLE_\nMetal Gear 2: Solid Snake\n_START_SECTION_\nAp\xc5\xbevalga\n_START_PARAGRAPH_\nMetal Gear 2: Solid Snake yra antrasis Konami kompanijos k\xc5\xabr\xc4\x97j\xc5\xb3 sukurtas Metal Gear serijos \xc5\xbeaidimas. \xc5\xbdaidimo \xc5\xbeanras, stilius ir valdymas i\xc5\xa1liko pana\xc5\xa1us kaip ir jo pirmtako Metal Gear, \xc5\xbeaid\xc4\x97jas v\xc4\x97l turi valdyti slapt\xc4\x85j\xc4\xaf agent\xc4\x85, kuriam tenka nepastebimai vykdyti jam skirtas sunkias u\xc5\xbeduotys. \xc5\xbdaidime pasikeit\xc4\x97 numanom\xc5\xb3 \xc5\xbeaid\xc4\x97jo prie\xc5\xa1\xc5\xb3 m\xc4\x85stymas ir galimyb\xc4\x97s, dabar prie\xc5\xa1as gali gird\xc4\x97ti \xc5\xbeingsnius, \xc5\xa1\xc5\xabvius, sprogimus, taip pat jis mato 45 laipsni\xc5\xb3 kampu. Metal Gear 2: Solid Snake \xc5\xbeaidimo \xc5\xbeaid\xc4\x97jas gali atsiklaupti, \xc5\xa1liau\xc5\xbeioti, ie\xc5\xa1koti min\xc5\xb3 ir sl\xc4\x97ptis, taip pat jo inventoriuje atsirado nauji ginklai, prie\xc5\xa1\xc5\xb3 radaras ir reikmenys \xc5\xa1piona\xc5\xbeui. \xc5\xbdaid\xc4\x97jas jau negauna patirties ta\xc5\xa1k\xc5\xb3, ta\xc4\x8diau po kiekvienos \xc4\xafvykdytos u\xc5\xbeduoties jo gyvyb\xc4\x97s lygis pasikelia. Dar \xc5\xbeaidime atsirado si\xc5\xb3stuvas, kuriuo \xc5\xbeaid\xc4\x97jas bendrauja su kitais asmenimis ir gauna informacij\xc4\x85 apie naujas u\xc5\xbeduotis. \xc5\xbdaidime i\xc5\xa1liko \xc4\xaftraukiantis siu\xc5\xbeetas, kuriame sutinkami seni \xc5\xbeaidimo pirmtako veik\xc4\x97jai. Metal Gear 2: Solid Snake \xc5\xbeaidimas seniau nebuvo lokalizuotas angl\xc5\xb3 kalba ir buvo parduodamas tik Japonijoje, bet 2006\xc2\xa0m. buvo sukurta angli\xc5\xa1koji \xc5\xa1io \xc5\xbeaidimo versija, kuri\xc4\x85 galima nusipirkti kartu su kitais Metal Gear serijos \xc5\xbeaidimais. \xc5\xbdaidim\xc5\xb3 m\xc4\x97g\xc4\x97j\xc5\xb3 \xc5\xbeinoma, kad Metal Gear 2 dainas galima i\xc5\xa1girsti Metal Gear Solid \xc5\xbeaidimo eigoje. \xc5\xbdaidimas buvo \xc4\xafvertintas nelabai blogai, bet ir ne taip gerai kaip jo prot\xc4\x97vis Metal Gear. Taigi Metal Gear 2: Solid Snake yra dar viena svarbi Metal Gear serijos dalis.\n_START_SECTION_\nSiu\xc5\xbeetas\n_START_PARAGRAPH_\nVeiksmas vyksta 1999\xc2\xa0m., Zanzibaro \xc5\xbeem\xc4\x97se. Suk\xc5\xabr\xc4\x99s nauj\xc4\x85 kur\xc4\x85 OILIX, mokslininkas Kio Marv pagrobiamas terorist\xc5\xb3 ir priver\xc4\x8diamas kurti nauj\xc4\x85 atomin\xc4\xaf ginkl\xc4\x85 Metal Gear D. Agentas Solid Snake atvyksta rasti mokslinink\xc4\x85 ir sunaikinti nauj\xc4\x85 Metal Gear. U\xc5\xbeduoties metu Solid Snake randa mirus\xc4\xaf Kio Marv ir su\xc5\xbeino, kad operatyvininkas Gray Fox padeda teroristams kurti nauj\xc4\x85 atomin\xc4\xaf ginkl\xc4\x85. V\xc4\x97liau agentas sutinka in\xc5\xbeinieri\xc5\xb3 Drago Pettrovich Madnar ir pamato, kad jis irgi nusikalt\xc4\x97lis. Pavog\xc4\x99s OILIX formul\xc4\x99, slaptasis agentas Solid Snake nugali Gray Fox, Pettrovich Madnar ir v\xc4\x97l laimi kov\xc4\x85 prie\xc5\xa1 terorist\xc5\xb3 vad\xc4\x85 Big Boss. V\xc4\x97liau jis pilnai sunaikina Metal Gear D, atsisako agento darbo ir i\xc5\xa1vyksta gyventi \xc4\xaf Aliask\xc4\x85\xe2\x80\xa6'